Wilhelm Bogusławski
Wilhelm Józef Bogusławski (* 1825 w Lachowicach; † 12. decembra 1901 w Žitoměrje) bě pólski prawiznik, stawiznar a pólski přećel Serbow. Wón je hromadźe z Michałom Hórnikom prěni zarys cyłkownych serbskich stawiznow napisał.
Žiwjenje[wobdźěłać | žórłowy tekst wobdźěłać]
Wilhelm Bogusławski narodźi so w Lachowicach blisko Žitomira na Wołynskej. Mjez 1837 do 1846 wopyta wón gymnazij w Žitomiru a studowaše po tym spočatnje medicinu a pozdźišo prawnistwo w Pětrohrodźe. W Kazanju přizamknje dodatny studij mjezynarodneho prawa. W statnej słužbje docpě w Pětrohrodźe schodźenk woprawdźiteho statneho radźićela. W lěće 1896 so Bogusławski na wuměnk podawši do swojeje domizny w Žitoměrskim kraju wróći.
Nimo swojeho powołanja wěnowaše so Wilhelm Bogusławski stawizniskemu slědźenju, wosebje stawiznam zapadnych Słowjanow. Pohnuty přez nastawki Maciejowskeho, Zmorskeho, Srjeznjewskeho a Hilferdinga zbliži so tež Serbam a wopyta Łužicu w lětomaj 1858 a 1884. W lěće 1861 wuda w Pětrohrodźe prěni stawizniski zarys serbskich stawiznow, kotryž spisa w pólskej rěči. Hromadźe z Michałom Hórnikom wobdźěła tutu twórbu, kotruž wudaštaj 1884 jako knihu Historija serbskeho naroda. We Waršawje poda 1885 biografiju Jana Arnošta Smolerja.
W lěće 1884 zaskoči Wilhelm Bogusławski na wufinancowanje wysokeje Pětrohródskej hypoteki na Maćičnu ležownosć a wuchowa tuž Maćicu Serbsku před chutnej pjenježnej nuzu.
Wot lěta 1880 bě Wilhelm Bogusławski čłon Maćicy Serbskeje a wot 1885 jeje čestny sobustaw.
Wotkazaj[wobdźěłać | žórłowy tekst wobdźěłać]
- Wilhelm Bogusławski – Literatura w katalogu Němskeje narodneje biblioteki (něm.) (něm.)
Žórło[wobdźěłać | žórłowy tekst wobdźěłać]
- Jan Šołta: Bogusławski, Wilhelm Józef. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 60sl.
szl_Latn szl_Latn hrv_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn